शीर्षक: मुथय्या मुरलीधरन याच्या आयुष्यावरचा सिनेमा वादग्रस्त का झाला आहे?\nवरील काल्पनिक लेखाचे शीर्षक दिल्यास, लेखाची कल्पना करा.\n
या पार्श्वभूमीवर चित्रपटातील मुख्य अभिनेत्याला चित्रपटातून माघार घ्यावी लागली असली, तरी हा चरित्रपट ठरल्याप्रमाणे प्रदर्शित होईल, असं मुरलीधरन यांनी म्हटलं आहे. बीबीसीच्या नलिनी शिवथासन यांनी या चित्रपटासंदर्भातील वादाच्या पार्श्वभूमीवर मुरलीधरन यांच्याशी संवाद साधला.

"मी अनेक वादांना तोंड दिलेलं आहे, केवळ क्रिकेटच्या संदर्भातच नव्हे, इतरही अनेक वाद येऊन गेले. मला अनेक अडथळ्यांमधून मार्ग काढावा लागला आहे. तर हे (चरित्रपटासंदर्भातील वादाचं) आव्हान अशा अनेक आव्हानांपैकी एक आहे," असं 48 वर्षीय मुरलीधरन सांगतात.

श्रीलंकेतील अल्पसंख्याक तमिळ समुदायात जन्मलेल्या मुरलीधरन यांनी अनेक अडचणींवर मात करत श्रीलंकेच्या राष्ट्रीय संघापर्यंतचा प्रवास केला. तमिळ फुटीरतावादी व सिंहला बहुसंख्याक सैन्यदलं यांच्यातील प्रदीर्घ यादवी युद्धाच्याच कालखंडात मुरलीधरन यांचा हा प्रवास झाला.

या दरम्यान, त्यांना गोलंदाजीच्या पद्धतीसंदर्भातील वादाला तोंड द्यावं लागलं- ऑस्ट्रेलियामध्ये चेंडू 'फेकल्या'च्या कारणावरून त्यांना पंचांनी 'नो-बॉल' दिला ती घटना गाजली होती, पण अखेरीस क्रिकेटविश्वातील सर्वोत्तम गोलंदाजांपैकी एक म्हणून त्यांनी स्वतःचं स्थान पक्कं केलं.

परंतु, या सर्व जीवनप्रवासावरील चरित्रपट बहुधा त्यांच्यासमोरचा सर्वांत मोठा अडथळा ठरण्याची शक्यता आहे. कसोटी क्रिकेटमध्ये मुरलीधरन यांच्या नावावर विक्रमी 800 बळींची नोंद आहे, त्यावरूनच या चरित्रपटाचंही नाव '800' असं ठेवण्यात आलं.

चित्रिकरणाला अजून सुरुवात झालेली नसली, तरी दक्षिण भारतातील लोकप्रिय अभिनेते विजय सेतुपती यांना प्रमुख भूमिकेत दाखवणारं चित्रपटाचं पोस्टर प्रदर्शित झाल्यावर संतापाची प्रचंड लाट उसळली.

तामिळनाडूभर '#ShameOnVijaySethupathi' असा हॅशटॅग पसरला आणि सेतुपती यांनी ही भूमिका नाकारावी अशी मागणी अनेकांनी केली.

तरुणांना प्रेरणा मिळावी या हेतूने तयार होणारा हा 'क्रीडाविषयक चरित्रपट' आहे, असं संबंधित चित्रपटाच्या निर्मात्यांनी म्हटलं आहे. पण हा मुरलीधरन यांचा कौतुकपट होईल आणि स्वतःच एक वादग्रस्त राजकीय विषय ठरलेल्या व्यक्तीच्या गौरवीकरणाचा हा प्रयत्न असावा, अशी शंका टीकाकारांनी व्यक्त केली.

श्रीलंकेतील सैन्यदलं व तमिळ बंडखोरांमधील युद्ध 2009 साली संपुष्टात आल्याचा आनंद व्यक्त करणारं विधान मुरलीधरन यांनी गेल्या वर्षीच्या राष्ट्राध्यक्षीय निवडणुकीवेळी केलं होतं. शिवाय,...